मालिक पर केस दर्ज; हैदराबाद के मणिकोंडा की घटना
Hyderabad E-Commerce Company Delivery Boy Manikonda Apartment Dog Attack Case हैदराबाद में एक ई-कॉमर्स कंपनी का डिलीवरी बॉय मणिकोंडा के एक अपार्टमेंट में मेट्रेस डिलीवर करने गयाा था। जहां कस्टमर का कुत्ता उसे देखकर भौंकने लगा।
हैदराबाद के मणिकोंडा में एक डिलीवरी बॉय कस्टमर के कुत्ते के हमले से बचने के लिए भागा तो तीसरी मंजिल से गिर गया। उसे चोटें आई हैं, लेकिन वह खतरे से बाहर है। घटना रविवार की है।
पुलिस के मुताबिक, 30 साल का मोहम्मद इलियास अमेजन का डिलीवरी बॉय है। वह मणिकोंडा के पंचवटी अपार्टमेंट में मेट्रेस डिलीवर करने गया था। कस्टमर का दरवाजा थोड़ा खुला था। वहां से कुत्ता निकला और भौंकते हुए उसके पीछे लपका।
इलियास खुद को बचाने के लिए दौड़ा और रेलिंग पर चढ़ गया। पैर फिसलने से वह नीचे गिर गया। इसके बाद कस्टमर और दूसरे लोगों ने उसे हॉस्पिटल पहुंचाया।
मालिक पर केस दर्ज, इलाज का खर्च उठाने की भी मांग
सायबराबाद पुलिस ने कहा कि कुत्ते के मालिक के खिलाफ आईपीसी की धारा 289 (पशु के संबंध में लापरवाहीपूर्ण आचरण) के तहत मामला दर्ज किया गया है। जांच जारी है। इस बीच, तेलंगाना गिग एंड प्लेटफॉर्म वर्कर्स यूनियन (TGPWU) ने मांग की है कि कुत्ते का मालिक डिलीवरी बॉय के इलाज में होने वाला खर्च उठाए।
जनवरी में हुई एक घटना में डिलीवरी बॉय की मौत हो गई थी
इसी साल जनवरी में भी हैदराबाद के बंजारा हिल्स में ऐसा ही हादसा हुआ था। जहां शोभना नाम की महिला के पालतू कुत्ते के हमले के डर से तमिलनाडु में ही एक 23 साल के फूड डिलीवरी एजेंट की मौत हो गई थी। डिलीवरी बॉय अपार्टमेंट की तीसरी मंजिल से कूद गया था, क्योंकि कुत्ते ने उसका पीछा किया था। पढ़ें पूरी खबर...
कुत्ते के हमले से जुड़ी ये खबरें भी पढें...
जरूरत की खबर- कुत्ता काटे तो मालिक को होगी जेल
घर पर कुत्ते को बच्चे की तरह सिर्फ पालना जरूरी नहीं, उन्हें सही ट्रेनिंग देना भी जरूरी है। DMC एक्ट के अनुसार, कुत्ते का रजिस्ट्रेशन एक साल के लिए मान्य होता है। एक साल बाद मालिक को अपने कुत्ते का रजिस्ट्रेशन रिन्यू कराना पड़ता है। पढ़ें पूरी खबर...